**ПС ОЕБС**

**Београд, 6-10.јул 2011.године**

**Саопштење за јавност**

**Соареш именован за специјалног представника за област Јужног Кавказа**

Београд, 10. jул 2011. – Жоао Соареш (посланик Португалског Парламента) именован је данас за специјалног представника за област Јужног Кавказа, као и за конфликт у Нагорно –Карабаху.

Председник Парламентарне Скупштине ОЕБС-а Петрос Ефтимиу најавио је данас именовање на пленарној седници 20. Годишњег заседања, после консултација са делегацијама Јерменије, Азербејџана и Грузије.

“Жоао Соареш има опсежно знање и познанства са важним саговорницима из ове регије. Такође, има дипломатске вештине које су потребне за спајање људи из различитих средина и за усмеравање политичке пажње на сталне конфликте на Кавказу. Радујем се његовом труду који ће увести парламетарну компоненту у дискусије које су у току”, изјавио је председник Парламентарне Скупштине ОЕБС-а, Петрос Ефтимиу.

“Почаствован сам што ћу попунити ово место и помоћи успостављању јачих веза између парламентараца у овој области, и да ћу ојачати разговоре који су у току на Кавказу, и да ћемо дати све од себе да подржимо напоре ОЕБС-ове групе из Минска да успостави трајни мир у овој регији“, изјавио је Соареш.

Соареш, бивши председник Парламентарне Скупштине ОЕБС-а у два мандата, доста је путовао по овој регији, а у последњих осам година посетио је Јерменију, Азербејџан и Грузију.

**Контакт за медије:**

Нил Сајмон (Neil Simon)

Одељење за комуникације , ПС ОЕБС

+45 60 10 83 80

neil@oscepa.dk